CELEX: 32012D0740
Language: ro
Date: 2012-11-29 00:00:00
Title: 2012/740/UE: Decizia de punere în aplicare a Comisiei din 29 noiembrie 2012 de modificare a Deciziei 2004/858/CE, astfel cum a fost modificată prin Decizia 2008/544/CE, de înființare a Agenției Executive pentru Sănătate și Consumatori, în temeiul Regulamentului (CE) nr. 58/2003 al Consiliului

1.12.2012   
            
            
               RO
            
            
               Jurnalul Oficial al Uniunii Europene
            
            
               L 331/50
            
         DECIZIA DE PUNERE ÎN APLICARE A COMISIEI
   din 29 noiembrie 2012
   de modificare a Deciziei 2004/858/CE, astfel cum a fost modificată prin Decizia 2008/544/CE, de înființare a Agenției Executive pentru Sănătate și Consumatori, în temeiul Regulamentului (CE) nr. 58/2003 al Consiliului
   (2012/740/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (1), în special articolul 6 alineatul (1),
   întrucât:
   
               (1)
            
            
               Agenția Executivă pentru Programul de Sănătate Publică a fost înființată prin Decizia 2004/858/CE a Comisiei (2), pentru a gestiona programul de acțiune comunitară din domeniul sănătății publice 2003-2008, adoptat prin Decizia nr. 1786/2002/CE a Parlamentului European și a Consiliului (3). Decizia 2004/858/CE prevede că agenția își îndeplinește funcțiile până la 31 decembrie 2010 în vederea executării contractelor și a subvențiilor acordate în cadrul Programului de sănătate publică 2003-2008.
            
         
               (2)
            
            
               Decizia nr. 2008/544/CE a Comisiei (4) a transformat „Agenția Executivă pentru Programul de Sănătate Publică” în „Agenția Executivă pentru Sănătate și Consumatori” și a prelungit mandatul acesteia până în 2015. Având în vedere analiza costurilor și a avantajelor realizată și în scopul atingerii într-un mod mai eficient a obiectivelor urmărite de anumite programe comunitare, Decizia 2008/544/CE a încredințat agenției sarcina punerii în aplicare a programelor și acțiunilor comunitare următoare: Programul de sănătate publică 2003-2008, Programul de sănătate publică 2008-2013 adoptat prin Decizia nr. 1350/2007/CE a Parlamentului European și a Consiliului (5), Programul pentru protecția consumatorilor 2007-2013 adoptat prin Decizia nr. 1926/2006/CE a Parlamentului European și a Consiliului (6) și măsurile de formare profesională în domeniul siguranței alimentare acoperite de Regulamentul (CE) nr. 882/2004 al Parlamentului European și al Consiliului (7) și Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (8).
            
         
               (3)
            
            
               Ținând seama de experiența dobândită de agenție, ar trebui să i se delege gestionarea anumitor măsuri asemănătoare cu măsurile de formare profesională în domeniul siguranței alimentare pe care le gestionează deja, în special prin extinderea domeniului de activitate al agenției pentru a include măsurile de formare profesională din afara statelor membre ale Uniunii Europene. Prin urmare, ar trebui să i se delege agenției gestionarea măsurilor de formare profesională în domeniul siguranței alimentare acoperite de Decizia C(2012) 1548 a Comisiei prin care se adoptă programul de lucru 2012 și care constituie o decizie de finanțare a unor proiecte în domeniul relațiilor comerciale externe, inclusiv accesul la piețele țărilor care nu sunt membre ale Uniunii Europene și inițiativele din domeniul asistenței în domeniul comerțului, precum și de articolul 22 alineatele (1) și (3) ale Regulamentului (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (9).
            
         
               (4)
            
            
               Ar trebui, de asemenea, să i se delege agenției gestionarea convenției cu Asociația Europeană pentru Coordonarea Reprezentării Consumatorului în Standardizare, cunoscută, în general, după acronimul „ANEC”, reglementată prin Regulamentul Parlamentului European și al Consiliului privind standardizarea europeană și de modificare a Directivelor Consiliului 89/686/CEE din 21 decembrie 1989 privind apropierea legislațiilor statelor membre referitoare la echipamentul individual de protecție (10) și 93/15/CEE din 5 aprilie 1993 privind armonizarea dispozițiilor referitoare la introducerea pe piață și controlul explozivilor de uz civil (11), precum și a Directivei 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (12), a Directivei 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (13), a Directivei 95/16/CE a Parlamentului European și a Consiliului din 29 iunie 1995 de apropiere a legislațiilor statelor membre referitoare la ascensoare (14), a Directivei 97/23/CE a Parlamentului European și a Consiliului din 29 mai 1997 de apropiere a legislațiilor statelor membre referitoare la echipamentele sub presiune (15), a Directivei 98/34/CE a Parlamentului European și a Consiliului din 22 iunie 1998 referitoare la procedura de furnizare de informații în domeniul standardelor și reglementărilor tehnice (16), a Directivei 2004/22/CE a Parlamentului European și a Consiliului din 31 martie 2004 privind mijloacele de măsurare (17), a Directivei 2007/23/CE a Parlamentului European și a Consiliului din 23 mai 2007 privind introducerea pe piață a articolelor pirotehnice (18), a Directivei 2009/105/CE a Parlamentului European și a Consiliului din 16 septembrie 2009 referitoare la recipientele simple sub presiune (19) și a Directivei 2009/23/CE a Parlamentului European și a Consiliului din 23 aprilie 2009 privind instrumentele de cântărire neautomate (20).
            
         
               (5)
            
            
               Prin urmare, Decizia 2004/858/CE ar trebui modificată în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului pentru agenții executive,
            
         ADOPTĂ PREZENTA DECIZIE:
   Articolul 1
   Decizia 2004/858/CE se modifică după cum urmează:
   
               1.
            
            
               La articolul 4 alineatul (1), prima teză se înlocuiește cu următorul text:
               „(1)   Agenția este responsabilă cu îndeplinirea următoarelor sarcini de execuție în vederea gestionării celui de al doilea Program de sănătate publică 2008-2013 adoptat prin Decizia 1350/2007/CE a Parlamentului European și a Consiliului (21), a Programului de protecție a consumatorilor pentru 2007-2013 adoptat prin Decizia nr. 1926/2006/CE a Parlamentului European și a Consiliului (22) și a măsurilor de formare profesională în domeniul siguranței alimentare prevăzute în Regulamentul (CE) nr. 882/2004 al Parlamentului European și al Consiliului (23), Directiva 2000/29/CE a Consiliului (24), Decizia C(2012) 1548 și Regulamentul (CE) nr. 1905/2006 al Parlamentului European și al Consiliului (25):
            
         
               2.
            
            
               Articolul 6 se înlocuiește cu următorul text:
               „Articolul 6
               Subvențiile
               Agenția primește subvenții care sunt incluse în bugetul general al Comunităților Europene din fondurile alocate celui de al doilea Program de sănătate publică 2008-2013 adoptat prin Decizia nr. 1350/2007/CE, Programului de protecție a consumatorilor pentru 2007-2013 adoptat prin Decizia nr. 1926/2006/CE, Regulamentului Parlamentului European și al Consiliului privind standardizarea europeană și măsurilor de formare profesională în domeniul siguranței alimentare prevăzute în Regulamentul (CE) nr. 882/2004, Directiva 2000/29/CE, Decizia C(2012) 1548 și Regulamentul (CE) nr. 1905/2006.”
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 29 noiembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 11, 16.1.2003, p. 1.
   
      (2)  JO L 369, 16.12.2004, p. 73.
   
      (3)  JO L 271, 9.10.2002, p. 1.
   
      (4)  JO L 173, 3.7.2008, p. 27.
   
      (5)  JO L 301, 20.11.2007, p. 3.
   
      (6)  JO L 404, 30.12.2006, p. 39.
   
      (7)  JO L 165, 30.4.2004, p. 1.
   
      (8)  JO L 169, 10.7.2000, p. 1.
   
      (9)  JO L 378, 27.12.2006, p. 41.
   
      (10)  JO L 399, 30.12.1989, p. 18.
   
      (11)  JO L 121, 15.5.1993, p. 20.
   
      (12)  JO L 100, 19.4.1994, p. 1.
   
      (13)  JO L 164, 30.6.1994, p. 15.
   
      (14)  JO L 213, 7.9.1995, p. 1.
   
      (15)  JO L 181, 9.7.1997, p. 1.
   
      (16)  JO L 204, 21.7.1998, p. 37.
   
      (17)  JO L 135, 30.4.2004, p. 1.
   
      (18)  JO L 154, 14.6.2007, p. 1.
   
      (19)  JO L 264, 8.10.2009, p. 12.
   
      (20)  JO L 122, 16.5.2009, p. 6.
   
      (21)  JO L 301, 20.11.2007, p. 3.
   
      (22)  JO L 404, 30.12.2006, p. 39.
   
      (23)  JO L 165, 30.4.2004, p. 1.
   
      (24)  JO L 169, 10.7.2000, p. 1.
   
      (25)  JO L 378, 27.12.2006, p. 41.”